Covid-19-oorlewingsplan vir paartjies wat saam ingehok is - Corona Krisissentrum
Tuis / COVID-19 / Covid-19-oorlewingsplan vir paartjies wat saam ingehok is
Covid-19-oorlewingsplan vir paartjies wat saam ingehok is
Baie Suid-Afrikaners werk nou van die huis af terwyl hulle ook na hul kinders kyk as gevolg van die sluiting van skole. Die Covid-19-inperking beteken dat almal van ons meer tyd agter toe deure sal deurbring – maar watter uitwerking sal dit op ons verhoudings hê?
Egskeidingsprokureurs het reeds 'n piek in opbrekings later hierdie jaar voorspel as gevolg van paartjies wat saam ingehok is.
As jy deel is van 'n tweetal wat albei van die huis af werk, moet jy 'n plan hê. Hier is 'n paar gedagtes:
Moenie aannames maak oor hoe die ander persoon voel nie
Verhoudingsterapeut Aoife Drury sê ons voel dikwels dat andere dieselfde emosies of gedagtes as onsself voel. Moenie aanneem dat die ander persoon dieselfde voel oor hierdie onsekere tyd waardeur almal van ons gaan nie. "Aannames kweek wrewel omdat dit valse verwagtinge skep," verduidelik Drury. "Die antitese van aanname is duidelike en oop dialoë om gedagtelesery te vermy. Nie een van ons het dit al vantevore ervaar nie, so ons sal dit almal anders hanteer, en dit is doodreg ."
Stel groot argumente uit
Hoewel dit redelik is om 'n mate van spanning in hierdie voortdurende situasie te verwag, moet jy dit nie gebruik as 'n geleentheid om al julle onopgeloste verhoudingskwessies te lug nie. Sommige sake sal moet wag terwyl julle die huidige situasie hanteer," sê die verhoudingspesialis Aidan Jones. Dit is veral waar as een van julle siek is of dink dat hy of sy dalk simptome toon."
Moenie net werk, werk en werk nie
As jy sukkel om werk van die huis af en die bestuur van julle verhouding te balanseer, moet julle probeer om voortaan 'n duidelike grens tussen "huislewe" en "werklewe" te trek. As jy van die huis af werk, sal daar steeds huis- en lewensadministrasie wees om te doen – maak 'n tyd daarvoor vas. Dit voel dalk asof die huis 'n deurmekaarspul is of skoongemaak moet word, maar neem 'n bestuursbesluit om dit buite "kantoorure" te doen. Besluit om 'n roetine in te stel … en moenie in jou pajamas te werk nie! Maak seker adat jy pouses vir tee, koffie en maaltye inbou. As jy 'n tuin het, gaan buite toe vir 'n suurstofpouse. Moenie die heeltyd net werk nie.
Maak seker dat wanneer die dag verby is, julle 'n gedeelde belang of aktiwiteit het waarna albei van julle uitsien. Dit is belangrik om meer as die huiswerk te deel. Nou is die perfekte tyd om op die rusbank te ontspan terwyl julle 'n nuwe reeks op julle gunstelingstroomplatform kyk.